|  |
| --- |
| Številka: 007-95/2024/19 |
| Ljubljana, 8. julij 2024  |
| EVA 2024-2180-0012 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Predlog Odloka o spremembi Odloka o ustanovitvi Sveta za socialno ekonomijo –** **predlog za obravnavo** |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na … seji dne … sprejela naslednji S K L E P :Vlada Republike Slovenije je izdala Odlok o spremembi Odloka o ustanovitvi Sveta za socialno ekonomijo in ga objavi v Uradnem listu Republike Slovenije. Barbara Kolenko Helbl GENERALNA SEKRETARKA Priloge:* predlog sklepa,
* predlog Odloka o spremembi Odloka o ustanovitvi Sveta za socialno ekonomijo,
* obrazložitev.

Sklep prejmejo:* Kabinet predsednika Vlade RS,
* Ministrstvo za gospodarstvo, turizem in šport,
* Ministrstvo za delo, družino, socialne zadeve in enake možnosti,
* Ministrstvo za kmetijstvo, gozdarstvo in prehrano,
* Ministrstvo za zdravje,
* Ministrstvo za okolje, podnebje in energijo,
* Ministrstvo za javno upravo,
* Ministrstvo za finance,
* Ministrstvo za kulturo,
* Ministrstvo za zunanje in evropske zadeve,
* Ministrstvo za kohezijo in regionalni razvoj,
* Urad Vlade RS za komuniciranje.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Jernej Salecl, generalni direktor Direktorata za industrijo, podjetništvo in internacionalizacijo
* mag. Urška Bitenc, vodja Sektorja za socialno ekonomijo
* Pamela Perdec, višja svetovalka v Sektorju za socialno ekonomijo
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Svet za socialno ekonomijo je bil ustanovljen z Odlokom o ustanovitvi Sveta za socialno ekonomijo (Uradni list RS, št. 61/19), ki ga je Vlada Republike Slovenije izdala na podlagi prvega odstavka 7. člena Zakona o socialnem podjetništvu (Uradni list RS, št. 20/11, 90/14 – ZDU-1I in 13/18). Z Odlokom o spremembah Odloka o ustanovitvi Sveta za socialno ekonomijo (Uradni list RS, št. 57/23 z dne 19. 5. 2023) so se spremenila imena ministrstev v skladu z Zakonom o spremembah Zakona o Vladi Republike Slovenije (Uradni list RS, št. 163/22) in Zakonom o spremembah in dopolnitvah Zakona o državni upravi (Uradni list RS, št. 18/23). S tem predlogom Odloka o spremembi Odloka o ustanovitvi Sveta za socialno ekonomijo se spreminja organizacija, ki predlaga člane oziroma predstavnike socialnih podjetij v Svet za socialno ekonomijo, in sicer zaradi pravnomočnega končanja stečajnega postopka dne 25. 11. 2023 in izbrisa subjekta Združenje Socialna ekonomija Slovenije, socialno podjetje dne 17. 1. 2024, ki je skladno s trenutno veljavnim odlokom predlagalo predstavnike socialnih podjetij v Svet za socialno ekonomijo.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**/ |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**Gradivo nima finančnih posledic na državni proračun.**Kratka obrazložitev****/** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* pristojnosti občin,
* delovanje občin,
* financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: DA
* Združenju občin Slovenije ZOS: DA
* Združenju mestnih občin Slovenije ZMOS: DA

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani.OPOMBA: Ni bilo podanih pripomb.  |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
|  |
| (Če je odgovor DA, navedite:)Datum objave: dne 20. 5. 2024 na portalu e-demokracijaV razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Prejem enega mnenja anonimnega pobudnika z dne 3. 6. 2024: »Odlok ni ustrezen, saj je v nasprotju z zakonom, ki jasno določa, kdo je lahko imenovan in Prizma ne ustreza tem pogojem. Če je za kmete urejeno prisilno članstvo v organizaciji, lahko enako uredite tudi področje socialne ekonomije. Imenovanje organizacije, ki niti ne pozna pojma socialne ekonomije pa nikakor ni ustrezno, zato je odlok v nasprotju z zakonom in bo korak nazaj pri uvajanju socialne ekonomije. Socialna ekonomija bi bila lahko pomemben del slovenskega gospodarstva, a s takimi ukrepi se stanje ne bo spremenilo.«Upoštevani so bili:* v celoti,
* večinoma,
* delno,
* **niso bili upoštevani.**

Bistvena mnenja, predlogi in pripombe, ki niso bili upoštevani, ter razlogi za neupoštevanje:V zvezi s podanim mnenjem anonimnega pobudnika ministrstvo ocenjuje, da ima omenjena fundacija kadrovske in tehnične kapacitete za organizacijo izbora predstavnikov socialnih podjetji v Svet za socialno ekonomijo, ki bo osnovan na vzorčnem primeru transparentnega postopka po vzoru izbora predstavnikov nevladnih organizacij oziroma organizacij civilne družbe, ki ga izvaja Center za informiranje, sodelovanje in razvoj nevladnih organizacij, ki predlaga enega predstavnika Sveta za socialno ekonomijo na predlog organizacij civilne družbe. Fundacija Prizma izpolnjuje tudi določilo Zakona o socialnem podjetništvu (Uradni list RS, št. 20/11, 90/14 – ZDU-1I in 13/18), ki določa da predstavnike socialnih podjetji predlaga strokovna institucija s področja socialne ekonomije. Omenjena fundacija namreč od leta 2015 izvaja programe in sodeluje pri izvajanju projektov na področju socialne ekonomije. Eno od temeljnih načel socialne ekonomije je avtonomnost oziroma neodvisnost, posledično ministrstvo ocenjuje, da obvezno članstvo v katerikoli organizaciji, ki bi izvajala ali izvaja storitve za socialna podjetja ni v skladu s tem načelom, zato omenjenega predloga pri pripravi predmetnega predpisa ni upoštevalo.  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
| Matjaž Han minister |

**OBRAZLOŽITEV**

Vlada Republike Slovenije je dne 3. 10. 2019 na podlagi prvega odstavka 7. člena Zakona o socialnem podjetništvu (Uradni list RS, št. 20/11, 90/14 – ZDU-1l in 13/18) izdala Odlok o ustanovitvi Sveta za socialno ekonomijo (Uradni list RS, št. 61/19), s katerim je ustanovila Svet za socialno ekonomijo. Navedeni odlok je bil spremenjen z Odlokom o spremembah Odloka o ustanovitvi Sveta za socialno ekonomijo (Uradni list RS, št. 57/23 z dne 19. 5. 2023), in sicer so se spremenila imena ministrstev, ki izvajajo strokovne naloge za Svet za socialno ekonomijo v skladu z Zakonom o spremembah Zakona o Vladi Republike Slovenije (Uradni list RS, 163/22) in Zakonom o spremembah in dopolnitvah Zakona o državni upravi (Uradni list RS, št. 18/23). Odlok o ustanovitvi Sveta za socialno ekonomijo (Uradni list RS, št. 61/19 in 57/23, v nadaljevanju: odlok) v tretjem odstavku 6. člena določa organizacije, ki predlagajo člane sveta.

Člane sveta predlagajo:

* po enega predstavnika ministrstva, pristojna za področja zaposlovanja, kmetijstva, zdravja, okolja, javne uprave, financ, kulture, zunanjih zadev, evropske kohezijske politike,
* enega predstavnika Kabinet predsednika Vlade Republike Slovenije,
* dva predstavnika socialnih podjetij Združenje Socialna ekonomija Slovenije, so.p.,
* dva predstavnika zadrug Zadružna zveza Slovenije, z.o.o. in Združenje CAAP, so.p.,
* enega predstavnika invalidskih podjetij Zavod invalidskih podjetij Slovenije,
* enega predstavnika zaposlitvenih centrov Zavod zaposlitvenih centrov,
* enega predstavnika reprezentativnih združenj lokalnih skupnosti Skupnost občin Slovenije, Združenje občin Slovenije in Združenje mestnih občin Slovenije,
* dva predstavnika socialnih partnerjev, v vlogi reprezentativnih sindikalnih konfederacij in reprezentativnih delodajalskih organizacij Ekonomsko-socialni svet,
* enega predstavnika strokovnih institucij s področja socialne ekonomije Zavod center za informiranje, sodelovanje in razvoj nevladnih organizacij.

Okrožno sodišče v Mariboru je dne 7. 11. 2023 izdalo sklep o končanju stečajnega postopka nad dolžnikom Združenjem Socialna ekonomija Slovenije, so.p., opr. št. St 2280/2021. Stečajni postopek je bil pravnomočno končan dne 25. 11. 2023, izbris je bil izveden dne 17. 1. 2024. Ker odlok v tretjem odstavku 6. člena določa, da dva člana sveta predlaga Združenje Socialna ekonomija Slovenije, so.p., se je pojavila potreba po spremembi odloka.

Z Odlokom o spremembi Odloka o ustanovitvi Sveta za socialno ekonomijo se spremeni organizacija, ki predlaga dva predstavnika socialnih podjetij v Svet za socialno ekonomijo, in sicer skladno z Zakonom o socialnem podjetništvu, ki v drugi alineji drugega odstavka 7. člena določa, da se dva predstavnika socialnih podjetij v svet imenuje na predlog pristojnih strokovnih institucij s področja socialne ekonomije. Skladno s tem določilom se z Odlokom o spremembi Odloka o ustanovitvi Sveta za socialno ekonomijo opredeli kot strokovno institucijo s področja socialne ekonomije Fundacijo za izboljšanje zaposlitvenih možnosti PRIZMA, ustanovo. Slednja od leta 2015 aktivno izvaja dejavnosti podpornega okolja na področju socialne ekonomije oziroma strokovne naloge na področju socialne ekonomije. Hkrati razpolaga s kadrovskimi viri, ki lahko zagotovijo izvedbo transparentnega in enakopravnega izbora predstavnikov socialnih podjetij.